Աբդուլռաշիդ Սադուլաև

**Աբդուլռաշիդ Բուլաչևիչ Սադուլաև** (, ), ռուս ազատ ոճի ըմբիշ, օլիմպիական կրկնակի չեմպիոն (2016 և 2020 թվականներ), աշխարհի վեցակի չեմպիոն, անհատական գավաթի խաղաղության հաղթող (2020 թվական), Եվրոպայի քառակի չեմպիոն (2014, 2018, 2019, 2020 թվականներ), Եվրոպայի չեմպիոն մինչև 23 տարեկան մարզիկների շրջանում (2016 թվականներ), Եվրոպական խաղերի հաղթող (2015, 2019 թվականներ), Ռուսաստանի վեցակի չեմպիոն (2014, 2015, 2017, 2018, 2020, 2024 թվականներ): Հանդես է եկել մինչև 86 կգ քաշային կարգերում՝ (մինչև 2016 թվականը) և մինչև 97 կգ քաշային կարգում (2017 թվականից): Ռուսաստանի սպորտի վաստակավոր վարպետ (2016 թվականից):

## Կենսագրություն
Աբդուլռաշիդ Սադուլաևը ծնվել է 1996 թվականի մայիսի 9-ին Դաղստանի Հանրապետության Չարոդինսկի շրջանի Ցուրիբ գյուղում։ Ըստ ազգության ավար է։ Պատանեկան մրցաշարերից մեկի ժամանակ ստացել է «**Ռուսական տանկ**» մականունը՝ հաղթելու ուժի և կամքի համար։

2015 թվականի հունիսին «Ոսկե պատվանդան» նախագծի համաձայն ճանաչվել է Ռուսաստանի լավագույն մարզիկ։ Ստացել է ձայների 55,6%-ը՝ առաջ անցնելով Ալիյա Մուստաֆինայից, որը ստացել է ձայների 44,4%-ը։

2015 թվականի հուլիսին ռուս գործարար, «Սումա» ընկերությունների խմբի տնօրենների խորհրդի նախագահ, Ռուսաստանի օլիմպիականների աջակցության հիմնադրամի խորհրդի անդամ Զիյավուդին Մագոմեդովը Սադուլաևին նվիրել է Mercedes G դասի մեքենա։

ՌԴ Ազգային գվարդիայի զորքերի Հյուսիսկովկասյան օկրուգի վարչության սպորտային թիմի զինծառայող, ֆիզիկական պատրաստության և սպորտի ավագ հրահանգիչ ինչպես նաև ՌԴ ազգային գվարդիայի զորքերի կրտսեր սերժանտ է։

2017 թվականի փետրվարին ամուսնացել է Դաղստանի համալսարանի հոգեբանության ֆակուլտետի երկրորդ կուրսի ուսանողուհի Զաիրա Շապիևայի հետ։ 2018 թվականի հոկտեմբերին ծնվել է նրանց դուստրը՝ Ամինա։
մինի|285x285փքս|Ա.Սադուլաևը և Վ.Պուտինը Կրեմլում 2016 թվականի օլիմպիական խաղերի հաղթողների մրցանակաբաշխության ժամանակ (2016 թվական օգոստոսի 25)

## Սպորտային կարիերա
2012 թվականի օգոստոսին հաղթել է կադետների աշխարհի առաջնությունը՝ եզրափակիչում հաղթելով ուկրաինացի Ռուսլան Ռուշկոյին։

2014 թվականին հաղթել է «Իվան Յարիգին» մրցաշարում։ 2014 թվականի ապրիլին դարձել Է Եվրոպայի չեմպիոն։ 2014 թվականի սեպտեմբերին հաղթել է աշխարհի առաջնությունում՝ եզրափակչում հաղթելով կուբացի Ռեյներիս Սալասին։

2015 թվականի մայիսին մինչև 86 կգ քաշային կարգում դարձել է ազատ ոճի ըմբշամարտի Ռուսաստանի կրկնակի չեմպիոն, եզրափակիչ գոտեմարտում հաղթել է  Շամիլ Կուդիյամագոմեդովին։

2015 թվականի հունիսին Բաքվի Եվրոպական խաղերում դարձել է չեմպիոն՝ ժամանակից շուտ հաղթելով Մոլդովայի ներկայացուցիչ Պետր Յանուլովին։

2015 թվականի սեպտեմբերին դարձել է ազատ ոճի ըմբշամարտի աշխարհի կրկնակի չեմպիոն՝ եզրափակիչում 6։0 հաշվով հաղթելով ռուս-թուրք ըմբիշ Կալոյ Կարտոևին։

2016 թվականի օգոստոսին Ռիո դե Ժանեյրոյում կայացած Օլիմպիական խաղերում նվաճել է ոսկե մեդալ՝ վստահորեն հաղթելով բոլոր մենամարտերում։ Կիսաեզրափակիչում Աբդուլռաշիդը հաղթել է իր հայրենակից, օլիմպիական չեմպիոն Շարիպ Շարիպովին, որը հանդես է գալիս Ադրբեջանի ազգային հավաքականում։ Եզրափակչում 5։0 հաշվով հաղթել է բնիկ ինգուշեթացի թուրք ըմբիշ Սելիմ Յաշարին (Զելիմխան Կարտոև)։ 

2017 թվականի հունիսին Նազրանում հաղթել է Ռուսաստանի առաջնությունը նոր՝ մինչև 97 կգ քաշային կարգում։ Եզրափակիչ գոտեմարտում Սադուլաևը 8։7 հաշվով հաղթել է Վլադիսլավ Բայցաևին։ 2017 թվականի օգոստոսին Փարիզում կայացած աշխարհի առաջնությունում Սադուլաևը նվաճել է արծաթե մեդալ եզրփակաչում 5։6 հաշվով պարտվելով 2016 թվականի օլիմպիական չեմպիոն ամերիկացի Քայլ Սնայդերին։ Աշխարհի առաջնության ավարտի հաջորդ օրը Աբդուլռաշիդ Սադուլաևը գողերի զոհ է դարձել։ Հյուրանոցը, որտեղ բնակվում էր Ռուսաստանի հավաքականը, մարզիկից գողացել են իր պայուսակը՝ գումարով և փաստաթղթերով։

2018 թվականի հոկտեմբերի 23-ին Բուդապեշտում կայացած 2018 թվականի աշխարհի առաջնությունում նվաճել է ոսկե մեդալ։ Աբդուլռաշիդը ժամանակից շուտ հաղթել է բոլոր մրցակիցներին։ Ինչպես նախորդ տարվա առաջնությունում, եզրափակչում Սադուլաևը հանդիպել է Քայլ Սնայդերի հետ։ Այս անգամ նրան հաջողվել է մեկ րոպեում հաղթել ամերիկացի ըմբիշին

Աստանայում կայացած 2019 թվականի աշխարհի առաջնությունում նվաճել է ոսկե։ Եզրափակչում Սադուլաևը հաղթել է Շարիպ Շարիպովին (4:0) և դարձել է աշխարհի քառակի չեմպիոն։ Սադուլաևը պարգևատրման ժամանակ դուրս է եկել Իմամ Շամիլի պատկերով շապիկով, ինչի համար հետագայում Պայքարի Միացյալ աշխարհի կողմից որակազրկվել է 4 ամսով և տուգանվել 5 հազար շվեյցարական ֆրանկով։ Կազմակերպության էթիկայի հանձնաժողովը սա համարել է «մրցումների ժամանակ քաղաքական և կրոնական հայացքների արտահայտում»:

2020 թվականի փետրվարին Հռոմում կայացած մայրցամաքային առաջնության մինչև 97 կգ քաշային կարգում մարզիկը չեմպիոնական տիտղոսի համար պայքարում հաղթել է ռումինացի մարզիկ Ալբերտ Սարիտովին և նվաճեց Եվրոպայի առաջնության ոսկե մեդալը։

2021 թվականի օգոստոսին նվաճել է իր երկրորդ օլիմպիական մեդալը Տոկիոյի Օլիմպիական խաղերում։ Եզրափակչում 6։3 հաշվով հաղթել է ամերիկացի Քայլ Սնայդերին։ Դարձել է Օլիմպիական խաղերում Ռուսաստանի հավաքականի առաջին դաղստանցի դրոշակակիրը։

2021 թվականի աշխարհի առաջնությունում, որը տեղի է ունեցել Նորվեգիայի մայրաքաղաքում, հինգերորդ անգամ դարձել է աշխարհի չեմպիոն մինչև 97 կգ քաշային կարգում։ Եզրափակչում հաղթել է ամերիկացի ըմբիշ Քայլ Սնայդերին։

2023 թվականի սեպտեմբերին մասնակցել է Բելգրադում (Սերբիա) կայացած աշխարհի առաջնությանը, սակայն քառորդ եզրափակչից լքել է պայքարը ստանալով վնաստվածք:

2024 թվականի ապրիլի 3-ին Միջազգային օլիմպիական կոմիտեն Սադուլաևին թույլ չի տվել մասնակցել 2024 թվականի ամառային օլիմպիական խաղերի ընտրական մրցաշարին։ Բայց ապրիլի 27-ին Մոսկվայի մարզի Օդինցովո քաղաքում կայացած Ռուսաստանի առաջնության եզրափակիչում հաղթել է Ալիխան Ժաբրաիլովին և ինքն իրեն ուղեգիր նվաճել՝ մասնակցելու Փարիզի Օլիմպիական խաղերին։

## Մրցանակներ
* Բարեկամության շքանշան (2016 թվականի օգոստոսի 25)՝ *2016 թվականի Ռիո դե Ժանեյրոյում (Բրազիլիա) XXXI օլիմպիադայի խաղերում բարձր սպորտային նվաճումների համար՝ ցույց տալով հաղթելու կամք և վճռականություն*,
* Պատվո շքանշան (2021 թվականի օգոստոսի 11), Հ*այրենական սպորտի զարգացման գործում մեծ ներդրման, սպորտային բարձր նվաճումների, հաղթելու կամքի, հաստատակամության և վճռականության համար, որը դրսևորվել է Տոկիոյում (Ճապոնիա) 2020 թվականի XXXII օլիմպիադայի խաղերում*,
* Դաղստանի Հանրապետության համար վաստակի շքանշան (2016 թվականի օգոստոսի 25), *2016 թվականի XXXI ամառային օլիմպիական խաղերում բարձր սպորտային նվաճումների համար*,
* «Դաղստանի Հանրապետությանը մատուցած ծառայությունների համար» շքանշան (2019 թվականի սեպտեմբերի 23), *Նուր-Սուլթան քաղաքում 2019 թվականի ըմբշամարտի աշխարհի առաջնությունում ֆիզիկական կուլտուրայի և սպորտի զարգացման գործում մեծ ծառայությունների և սպորտային բարձր նվաճումների համար*,
* Դաղստանի Հանրապետության Պատվո շքանշան III աստիճանի (2023 թվականի ապրիլի 25)՝ *ֆիզիկական կուլտուրայի և սպորտի բնագավառում ունեցած վաստակի և մարզական բարձր նվաճումների համար*,
* Դաղստանի ժողովրդական հերոս (2018 թվական),
* «Ալ-Ֆախր» II աստիճանի շքանշան (2016 թվական)։

## Ծանոթագրություններ

## Արտաքին հղումներ
* Պրոֆիլը «Դինամո» կայքում
* Պրոֆիլը  Ռուսաստանի ըմբշամարտի ֆեդերացիայի կայքում
* 

Կատեգորիա:Ըմբշամարտի Եվրոպայի չեմպիոններ
Կատեգորիա:Ըմբշամարտի աշխարհի առաջնության մեդալակիրներ
Կատեգորիա:Ռուս ըմբշամարտիկներ